אריה פולגר

הרב אריה פולגר (לעיתים: פאלגער) הוא רב אוסטרי ממוצא בלגי, שימש כרבה הראשי של וינה בירת אוסטריה בשנים 2015 - 2019 ועורך כתב העת "שרידים" של ועידת רבני אירופה.

ביוגרפיה
נולד באנטוורפן שבבלגיה. סבו ר' יהודה לייב פולגר וחמיו ר' זליג פרטיק היו מחסידי באבוב בלאנצוט שבגליציה, אביו שרד את השואה ונישא ליהודיה ילידת מרקש שבמרוקו. הוריו התגוררו באנטוורפן והוא למד בישיבת עץ חיים בעיר, והיה למקורבו של הרב יהודה טרגר. הוא גם מקורב לאדמו"ר מז'מיגראד באנטוורפן, הרב צבי יעקב יהושע הלברשטאם. בהמשך נסע ללמוד בישיבת גייטסהד אצל הרב אברהם גורביץ, בישיבת מיר בירושלים ובישיבת רבינו חיים ברלין אצל הרב אהרן שכטר.

לאחר תום לימודיו בישיבות אלו, החל בלימודי רבנות בישיבת רבינו יצחק אלחנן והוסמך לרבנות לאחר חמש שנות לימוד במסלול זה.

הרב פולגר נמנה עם רבני "ועידת רבני אירופה", כיהן במשך חמש שנים כרבה הראשי של בזל (2002–2008), שנתיים כרבה של מינכן ובהמשך כרבה של קרלסרוהה.

בסוף דצמבר 2015 נבחר לכהן כרבה הראשי של וינה בירת אוסטריה. הוא שימש בתפקיד עד שנת 2019.

מלבד תפקידיו הרבניים, שימש הרב פולגר כמנהל ההוצאה לאור של הסתדרות הרבנים דאמריקה, וכעורך כתב העת "שרידים" של ועידת רבני אירופה.

קישורים חיצוניים
 
 רבני אירופה: רבי אריה פולגר נבחר לכהן כרבה של וינה, באתר JDN

הערות שוליים

יהודים בלגים
רבנים שווייצרים
מינכן: רבנים
וינה: רבנים
בוגרי ישיבת מיר (ירושלים)
בוגרי ישיבת רבי חיים ברלין
בוגרי ישיבת רבי יצחק אלחנן
בוגרי ישיבת גייטסהד
עורכי כתבי עת תורניים
אוסטרים שנולדו ב-1974
בלגים שנולדו ב-1974